open-index/open-wikipedia-markdown huggingface dataset:
32. serierunde i Premier League 2006/07

**32. serierunde i Premier League 2006/07** begynte langfredag en 6. april med Manchester City – Charlton Athletic og ble avslutta dagen etter med Portsmouth FC hjemme mot Manchester United klokka 18:15.

 

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Baltistan

**Baltistan** (urdu: بلتستان), også kjent som **Baltiyul** på balti-språket, er en region i den nordlige delen av pakistansk Kashmir, på grensen til den kinesiske regionen Xinjiang. Baltistan ligger i Karakorum-fjellkjeden og er et utpreget fjellområde, med en gjennomsnittshøyde over havet på 3350 meter.

Baltistan er bebodd av hovedsakelig balti-muslimer, som er etterkommere av tibetanske folkegrupper som konverterte til islam fra den tibetanske buddhismen før 1500-tallet.

## Referanser
Maleskje

En **maleskje**, eller **malekniv**, er et vertøy som brukes til å lage malerier med. Den har form som en murskje, dvs skaft med en buet forlengelse som er festet til et skjelignende flatt blad, vanligvis av rustfritt eller forkrommet stål. Form og størrelse på bladet varierer.

Skjeen kan brukes til å blande farger med, legge farger på lerretet eller til å fjerne overflødig farge med. Den brukes både til olje- og akrylfarger. Kanten på en liten maleskje er også egnet til å legge inn tynne streker på bilder med. På grunn av at formen på maleskjeen ikke gjør denne egnet til skraping av paletten, pleier kunstnere ofte å ha en palettkniv til dette. Den kan brukes på samme måte som skjeen, og noen kunstnere bruker bare en gammel, sløv bordkniv med mykt blad.

## Kilder
* Ray Smith: *Kunstnerens håndbok* Teknologisk forlag. ISBN 85 512 0308 2 (side 137 og 199)
Balti (folkeslag)

**Balti**-folket er etterkommere av tibetanske utvandrere til det som nå er det Pakistan-kontrollerte Baltistan. De finnes også i Kargil og Leh-distriktene i Ladakh, en region i det indisk-kontrollerte Jammu og Kashmir. Mange av dem er også spredt rundt i storbyene lengre sør, eksempelvis i Lahore i Punjab. Balti-folket teller om lag 400&nbsp;000 mennesker.

## Referanser
Javadoc

**Javadoc** er et dataprogramverktøy fra Sun Microsystems brukt til å generere API-dokumentasjon fra Java-kode til HTML-format. Javadoc er industristandarden for å dokumentere Java-kode.

## Javadoc-tagger
Utviklere bruker spesielle kommentarer og Javadoc-tagger når de dokumenterer kildekoden. En kommentar i koden som starter med  er starten på en Javadoc-kommentar, og vil bli inkludert i den genererte HTML-en. En Javadoc-tag begynner med "@" (krøllalfa). Eksempler på tagger er gitt i den følgende tabellen.

:

## Referanser


## Eksterne lenker
* 
* Javadoc-søkemotor
Stuart Bingham

**Stuart Bingham** (født 21. mai 1976 i Basildon) er en engelsk profesjonell snookerspiller.

Bingham ble verdensmester for amatører i 1996, og vant 4. mai 2015 verdensmesterskapet for profesjonelle som den tredje eldste spilleren gjennom tidene.

## Referanser


## Eksterne lenker
* 
* 
*
Kristdemokraterna

**Kristdemokraterna** (forkortet **KD**) er et kristendemokratisk parti i Sverige. Det ble etablert, blant andre av pastor Lewi Pethrus, som «Kristen demokratisk samling» (KDS) i 1964 og skiftet navn til «Kristdemokratiska Samhällspartiet» i 1987.  Partiet har hatt sitt nåværende navn siden 1996. KD vært representert i den svenske riksdagen siden 1991.

Partiet har sine røtter i den svenske frikirken og ble grunnlagt som en reaksjon på det som ble ansett som en nedbygging av kristen tradisjon og moral i Sverige. Partiet ble stiftet som en direkte reaksjon på avskaffelsen av kristendomsfaget på videregående skole og fjerningen av obligatoriske morgengudstjenester på barneskolen. Underskriftskampanjen mot reformene samlet 2,2 millioner underskrifter.

Alf Svensson ble partileder i 1973 og forble det frem til 2004, noe som gjorde ham til den svenske partilederen med lengstsittende valg. Partiet kom først inn i Sveriges riksdag i 1985 som et resultat av et valgsamarbeid med Centerpartiet. I 1991 ble partiet dannet på egenhånd og har vært representert i riksdagen siden den gang. 

Partiet var lenge et borgerlig sentrumsparti, men med en sterk forankring i kristen moral, hvor abortspørsmålet og familiepolitikken inntok en særstilling. Siden 1990-tallet har partiet utviklet seg til et mer rendyrket høyreparti i økonomiske spørsmål, samtidig som det har tatt en mer liberal linje i spørsmål som abort og homofiles rettigheter. Partiet fortsetter imidlertid å understreke behovet for kristen moral som en rettesnor for et godt samfunn. Partiets sterke tilknytning til frikirken har blitt mindre med årene, men partiet har fortsatt sin sterkeste støtte i de sterkt frikirkelige områdene Småland (hovedsakelig i Jönköpings län ofte kalt «Sveriges Jerusalem»), Bohuslän og Västerbotten.

Antall medlemmer var 24&nbsp;479 ved årsskiftet 2004/2005.

I perioden 2019–2024 har partiet to representanter i Europaparlamentet. De sitter i Det europeiske folkepartiets gruppe.

Kristdemokratiska ungdomsförbundet (KDU) er det politiske ungdomsforbundet som er knyttet til Kristdemokraterna.

## Partiledelse

## Referanser


## Eksterne lenker
* 
*
Jacob Nielsen

:*For den færøyske politikeren, se [[Jacob Nielsen (politiker)]].*

**Jacob Nielsen** (født 26. mars 1768 i Christiania, død 15. desember 1822) var en norsk forretningsmann. Etter at Norges rikeste mann Bernt Anker døde i 1805, ble Nielsen hovedbestyrer i «Det Ankerske fideikommis», formuen den barnløse Anker etterlot seg.

Nielsen deltok ved stormannsmøtet på Eidsvoll den 16. februar 1814. Til det første overordentlige Storting høsten 1814 var han 2. representant fra Christiania. Han var 2. suppleant fra samme valgrets til Stortinget i 1815, men møtte ikke.  
  
Jacob Nielsen var ridder av Dannebrogordenen (R.D.D.O.)

Jacob Nielsen var far til telegrafdirektør Carsten Tank Nielsen og farfar til historikeren Yngvar Nielsen (1843–1916).

## Referanser


## Kilder
* Tallak Lindstøl: *Stortinget og Statsraadet*, samt tillæg. B. 1 D. 2 : Biografier L-Ø samt tillæg digital utgave side 632
* 

## Eksterne lenker
*
Bronx Zoo

**Bronx Zoo** er en dyrepark som ligger i Bronx Park i New York. Den drives av Wildlife Conservation Society, som også har tre andre zoologiske hager og et akvarium i New York. I parken, som er på 107 hektar, var det per 30. juni 2008 nærmere  dyr fordelt på 601 arter, mange av dem er utryddingstruet. Det er den største zoologiske hagen i en storby i USA.

Bronx Zoo ligger sør for New York botaniske hage. Området var tidligere eid av Fordham University, som solgte det til New York kommune for én dollar på vilkår at det skulle legges ut til dyrehage og botanisk hage. Slik ville universitetet sikre seg en grønn buffer mellom campus og den stadig voksende storbyen. 

Hagen åpnet sine porter 8. november 1899. Den hadde da 843 dyr fordelt på 22 utstillinger. Arkitektfirmaet Heins & LaFarge (George Lewis Heins og Christopher Grant LaFarge) stod bak en serie paviljonger i beaux-arts-stil, ordnet rundt et sentralt sjøløvebasseng. I dag finner vi utstillinger dels organisert etter arter (for eksempel fugler, reptiler), dels etter geografi (for eksempel Afrikas sletteland).

## Referanser


## Eksterne lenker
*
Janne Happonen

**Janne Mikael Happonen** (født 18. juni 1984 i Kuopio) er en tidligere finsk skihopper.

Under junior-VM i 2001 og 2002 var Happonen med på å ta gull for Finland i laghopping. I 2002 i Schonach vant han også en individuell gullmedalje.

Under OL 2006 i Torino var Happonen med på å sikre finsk sølv i laghoppingen. 
Den 5. mars 2006 vant han sin første seier i verdenscupen i Lahtis, og gjentok bedriften i sesongavslutningen i Planica.

Hans personlige rekord er på 240 meter, satt i Vikersundbakken 13. februar 2011, som også er finsk rekord.

### Sammenlagtplasseringer i verdenscupen

## Referanser


## Eksterne lenker
* 
*
Apenes-drapet

**Apenes-drapet** er betegnelsen på et av de mest omtalte drapene som har funnet sted i norsk etterkrigshistorie. Drapet fant sted 6. mai 1978 og ble oppklart først etter nesten 29 år, 3. april 2007, da en mann tilsto å ha stått bak drapet.

## Bakgrunn
Det var Georg Apenes, senere direktør i Datatilsynet, som fant sin mor Inger Johanne Apenes knivstukket til døde i sitt hjem utenfor Gamlebyen i Fredrikstad 6. mai 1978. Daværende Kriminalpolitisentralen ble satt inn i saken og etterforskningen pågikk for fullt utover høsten 1978. Etterforskningen var svært omfattende etter datidens målestokk, men det ble aldri funnet noen gjerningsmann. Fire år senere ble saken gjenopptatt med nytt etterforskningsteam, uten at det førte til ytterligere resultater. Thor Karlsen ble varetektsfengslet i 170 dager mistenkt for drapet, men ble løslatt av mangel på bevis, Karlsen og hans familie fikk senere utbetalt erstatning for den uberettigede fengslingen og mistanken.

I 2001 ble alle spor gjennomgått på nytt med nye, moderne metoder, som sporing med DNA og biologiske spor. Da saken ble foreldet 6. mai 2003 hadde til sammen nærmere 4000 personer vært omtalt i sakens dokumenter, men ingen gjerningsperson var blitt funnet. I 2006 fikk politiet inn et nytt tips i saken fra en mann som fortalte at sønnen hadde vedgått å ha drept Inger Johanne Apenes. Denne sønnen ble da kalt inn til politiavhør i mars 2007 og tilstod drapet med en gang. Politiet uttalte at de festet lit til forklaringen, ettersom personen hadde gitt detaljerte beskrivelser av både åstedet, offeret og selve drapshandlingen. Oppklaringen fikk stor oppmerksomhet i media.

Gjerningspersonen var bare nær 14 år gammel da drapet ble begått. Han forklarte at han brøt seg inn i huset for å stjele, men ble oppdaget av Inger Johanne Apenes og drepte henne i panikk. Mannen hevdet selv å ikke ha begått noen flere kriminelle handlinger siden drapet og opplyste at han i ettertid hadde slitt med helsen. Fra politiets side ble saken henlagt med kjent gjerningsmann, da den ble ansett som foreldet, og fordi gjerningsmannen fremdeles var under den kriminelle lavalder da drapet ble begått.

## Inger Johanne Apenes
**Inger Johanne Apenes** (født 1917, død 6. mai 1978) var gift med den kjente sorenskriver i Fredrikstad, Christian Bernt Apenes og var mor til senere direktør i Datatilsynet, Georg Apenes.

## Referanser


## Eksterne lenker

* VG: Drapssak fra 1978 er oppklart
* VG: - Drepte i panikk
Veien gamle skole

**Veien gamle skole** (opprinnelig *Veien skole*) er Ringerikes eldste eksisterende skolebygning og i dag skolemuseum – **Veien skolemuseum**. Skolen ble innviet den 22. oktober 1864 og kostet  å reise. Bygningen ble oppført i tømmer, med tregulv; senere fikk den panel og linoleumsgulv. Den fungerte som folkeskole uavbrutt fram til sommeren 1965.

Fra høsten 1965 tok nye Veien skole over elevene. Fra samme tidspunkt ble elevene i Follum skolekrets innlemmet ved Veien skole, mens gamle Follum skole ble nedlagt. Veien og Follum var opprinnelig også samme skolekrets og soknet til Veien skole, men etter at Randsfjordbanen sto ferdig i 1868, ble det etablert en rekke nye fabrikker oppover langs Begnaelva. Det førte til at elevtallet steg så mye at man i 1898 så seg nødt til å bygge en egen skole, Follum skole, for å ta av for elevantallet ved daværende Veien skole.

Veien gamle skole ligger i Veienmarka, i tidligere Norderhov kommune, nærmest midt inne i et stort gravfelt fra jernalderen – Veien-feltet, i sørøstenden av Heradsbygda. Dette gjør bygningen til en del av et unikt kulturmiljø, sammen med Veien kulturminnepark. Skolen  ble opprinnelig bygget etter initiativ fra residerende kapellan Peder Broch og gårdbruker og senere stortingsrepresentant Olaus Olsen Færden.

Museet drives i dag av Ringerike historielag og ligger i 1. etasje av bygningen. Et av rommene er innredet som et typisk landsbyklasserom fra 1930‑tallet, med trepulter, tavle og tidsriktig utstyr. Ringerike kommune gjennomførte i 2023 en større utvendig oppussing.

## Se også
* Heradsbygda
* Oppenborgen
* Veien
* Veien skole
* Veienmarka ungdomsskole
Uwe Dotzauer

**Uwe Dotzauer** (født 1959) er en tidligere tysk kombinertløper.

Han representerte DDR fra 1977 til 1987. Han tok bronse i junior-VM 1977 og 1978. I sitt første internasjonale seniormesterskap ble han nummer fem under OL i Lake Placid 1980. Han beste prestasjon var under VM i Oslo 1982, der han var på det østtyske laget som tok gull i lagkonkurransen og tok bronse individuelt.

Hans eneste verdenscupseier fikk han sesongen 1983/84 i Seefeld. Denne sesongen ble han også nummer to sammenlagt i verdenscupen.

## Referanser


## Eksterne lenker
*
Fischer (selskap)

**Fischer** er et østerriksk skiselskap som lager ski for bruk i alpine og nordiske grener. Selskapet ble startet i 1924 av Josef Fischer. Det har produksjon av utstyr for både for profesjonelle utøvere og amatører. Fischer produserer også noe utstyr for tennis og ishockey.

Fischer har inngikk en samarbeidsavtale med norske Rottefella som gjaldt fra 2007–2008 sesongen. Rottefella-bindinger ble da standardbindingen for Fischers skistøvler, i motsetning til tidligere hvor Salomon produserte disse bindingene.

## Eksterne lenker
*
Barra do Piraí

**Barra do Piraí** er en by og kommune i delstaten Rio de Janeiro i sørøstregionen av Brasil. Kommunen grenser til nabokommunene Barra Mansa, Mendes, Pinheiral, Piraí, Valença, Vassouras og Volta Redonda.

Barra do Piraí har 95 400 innbyggere (2006) og dekker et areal på 578 km².

## Referanser


## Eksterne lenker
* 
* http://www.riobrasil.net
* http://www.ibge.gov.br/cidadesat/xtras/perfil.php?codmun=330030&r=2
Bjørn

**Bjørn** har flere betydninger:

* Bjørn (navn), personnavn eller etternavn
* Bjørn (Dønna), stedsnavn i Dønna i Nordland
* Bjørnen (fjell), grensefjell mellom kommunene Eide, Gjemnes og Fræna i Møre og Romsdal
* Bjørner, store rovpattedyr i bjørnefamilien
* Lille bjørn, et stjernebilde
* Store bjørn, et stjernebilde
* I.L. Bjørn, et idrettslag fra Gaupne i Sogn og Fjordane
* Teddybjørn, et lekedyr som forestiller en bjørn

## Se også
* Bamse
GelreDome

**GelreDome** er et fotballstadion i Arnhem, Nederland og er hjemmebanen til Vitesse. Stadionet ble bygget i 1998 til EM i fotball 2000 og har et bevegelig tak og et konverterbart banedekke som kan flyttes på under for eksempel konserter og andre arrangementer holdt på arenaen. Gelredome har også et avansert klimanlegg og er tilknyttet kollektivtrafikken til byen gjennom en bussterminal. Det er parkeringsplass for over 4&nbsp;000 biler utenfor stadionet.

## Konserter i GelreDome

## Qlimax

Hardstyle samlingen Qlimax holdes her hvert år.

## Eksterne lenker
* 
* Informasjon om anlegget på Stadiumguide.com
Olympiastadion (Sevilla)

**Stadion i La Cartuja** eller **Stadion de La Cartuja** (spansk: **Estadio de La Cartuja**) er et flerbruksstadion i Sevilla i Spania. Anlegget ble ferdigstilt i 1999 for VM i friidrett og har en tilskuerkapasitet på 57&nbsp;619. Olimpico Sevilla er regnet som et femstjerners stadion av UEFA og var vertskap for UEFA-cupen i 2003 mellom Celtic FC og FC Porto.

Stadionanlegget var et av flere idrettsanlegg som ble tilbudt brukt da Sevilla la inn sin OL-søknad for Sommer-OL i 2008, men etter at søknaden falt igjennom har stadionet vært ubrukt. Byens to store fotballag, Real Betis og Sevilla FC, har tilholdssted på egne stadion og henholdsvis Estadio Benito Villamarín og Estadio Ramón Sánchez Pizjuán. Begge lag har likevel ytret sitt ønske om å flytte hjemmebanen sin til Olímpico Sevilla.

Det  har enkelte ganger brukt stadionet for deres hjemmekamper samt at finalen i den spanske fotballcupen Copa del Rey har vært spilt her. Den 31. mars 2007 ble kampen mellom Real Betis og Villarreal CF spilt her på grunn av en midlertidig karantene av hjemmebanen til Real Betis.

## Eksterne lenker
* fussballtempel.net – Fakta og bilder av spanske fotballstadion
* fussballtempel.net – Bilder av Estadio Olimpico
Merethe Braathen Sinnes

**Merethe Braathen Sinnes** (født 1982) er en norsk tidligere langrennsløper, med to NM-titler i stafett for Høybråten og Stovner IL.

Braathen Sinnes var lenge fast på stafettlaget til Høybråten og Stovner IL (HSIL) i Norgesmesterskapene over 3 x 5 km for kvinner. I 2003 la hun grunnlaget med femteplass ved første veksling, og søskenbarnet Solfrid Braathen og skiesset Kristin Størmer Steira avanserte til gull for klubben. I 2004 vekslet også Braathen Sinnes som nummer fem for HSIL, denne gangen klarte Solfrid Braathen og Størmer Steira å avansere til sølv. Året etter, i 2005, fikk HSIL et nytt sølv med de samme jentene, etter at Braathen Sinnes vekslet som nummer skes. I 2006 var Størmer Steira borte fra laget og ble erstattet med Ellen Sandbakken som åpnet stafetten for HSIL. Braathen Sinnes ble tildelt andre etappe. Hun gikk ut på tredjeplass og vekslet på femteplass etter syvende beste etappetid, Solfrid Braathen gikk HSIL inn til fjerdeplass. I 2007 fikk Braathen Sinnes igjen klappet på skulderen av Ellen Sandbakken. Som fjerde lag ut gikk hun laget opp en plass, før Solfrid spurtet HSIL inn til klubbens og søskenbarnas andre NM-tittel. I 2009 kom hun på andre plass under Olav Skoglunds Minneløp 2009.

Braathen Sinnes gikk på idrettsfag ved Bjerke videregående skole i Oslo fra 1998 til 2001. Fra 2001 studerte hun fysioterapi ved Høgskolen i Oslo og har siden endte studier jobbet som fysioterapeut. Hun er gift med langrennsløperen Svein Tore Sinnes.

## Se også
* Liste over kjente elever ved Bjerke videregående skole

## Eksterne lenker
*
Phil Babb

**Phil Andrew Babb** (født 1970) er en irsk tidligere fotballspiller som spilte midtstopper.
Babb startet sin karriere hos Millwall FC som junior, men han fikk ikke noen ligakamper for dem før han signerte for Bradford City i 1990. Han spilte bra for «The Bantams» før han ble kjøpt av Coventry City for 500&nbsp;000 engelske pund i juli 1992.
Han gjorde suksess i Coventry og etter VM i fotball 1994 ble han solgt til Liverpool FC for 3,6 millioner pund. Han gjorde det ganske bra i Liverpool når han ikke var skadet. Men han fikk etterhvert skadeproblemer og Gérard Houllier ga ham ikke spilletid og lånte ham ut til Tranmere Rovers før han gikk til Sporting Lisboa på bosman, han gikk senere til Sunderland AFC uten stor suksess.
Babb har 35 landskamper for s landslag.

Etter at han har lagt opp fra fotballen er han eier av golfmagasinet «Golf Punk».

## Referanser


## Eksterne lenker
* 
* Profil på Lfchistory.net
Nils Hertzberg (statsråd)

**Nils Christian Egede Hertzberg** (født 26. oktober 1827 i Ullensvang, død 8. juli 1911) var en norsk skolemann, stortingsmann og statsråd. 

## Biografi
Etter teologisk embedseksamen var han lærer ved Asker seminar i 1860, ordfører i Bærum i 1866, styrer og førstelærer av Hamar seminar i 1867, ekspedisjonssjef i Kirkedepartementet i 1873. Han var fra 1882 til 1884 kirkestatsråd i Selmers regjering. Regjeringsmedlemmene ble trukket for riksrett i 1884. Fra 1886 til 1891 var han stortingsmann. 

Først og fremst var Hertzberg opptatt av skole og oppdragelse. Han grunnla *[[Norsk Skoletidende]]* i 1869 og var redaktør for dette til 1873. Hertzberg var foregangsmann for innføring av statsstøtte til amtsskolene fra 1875.

Hertzberg  ble av kongen 4. november 1893 utnevnt til kommandør av 1. klasse av St. Olavs Orden «for fortjenstfuld embedsvirksomhed». 

## Familie
Han var gift med Martha Cathrina Marie Clauson (1844 -1928). De fikk barna Nils Christian Egede Hertzberg (1866) Arthur Johan Hertzberg (1870), Johan Hertzberg (1872), Jens Skjelderup Hertzberg (1877).

## Bibliografi
Hertzberg utga en rekke skrifter, vesentlig om pedagogikk. Hans erindringer fra 1909 og 1910 er livfulle tekster. 

* *Kvindens Kald, Uddannelse og Gjerning*. 1887
* *Pædagogikens Historie*. 1890
* *Opdragelse og Undervisning. 1891
* *Minder fra min Skolemestertid* 1910
* *Fra min barndoms og ungdoms tid* 1909
* *Barnets kristelige Opdragelse* 1903

== Referanser ==
<references />

== Kilder ==
* *Gyldendals konversasjonsleksikon* 1972
* *Asker og Bærum leksikon'' ISBN 82 91649 10 3

## Eksterne lenker
* 
*
Norske skolelover

**Norske skolelover** regulerer undervisningen ved offentlige og private skoler i Norge.

* 1739 Norge fikk sin første skolelov med fagene kristendom, lesing, skriving og regning. Loven anviste skoleplikt fra 7-års alder for alle «som kand søge Skole» og «i det mindste indtil de ere 10 à 12 Aar gamle.» 
* 1827 Lov angaaende Almue-Skolevæsenet paa Landet. Loven påla fastskoler blant annet «Ved ethvert Bergværk og ved andre Værker eller Brug, som have 30 faste Arbeidere og derover».
* 1848 Lov om Almueskolevæsenet i Kiøbstæderne. Krav til lærernes kompetanse. 
* 1860 Lov om allmueskolene på landet – Innførte fast skole som den regulære ordningen.
* 1869 Lov om offentlige skoler. Norge får 6-årig middelskole og 3-årig gymnas. 
* 1889 Folkeskolelovene skulle åpne mulighet for alle veien til høyere utdannelse. 
* 1890 Den første normalplanen for folkeskolen. 
* 1896 Gymnasloven 
* 1936 Folkeskolelovene av 1936. Enhetsskole. 
* 1959 Folkeskolelovene av 1959. Obligatorisk 7-årig skolegang. 
* 1969 Lov om grunnskolen. Pliktig skolegang utvidet til 9 år.
* 1998 Lov om grunnskolen og den vidaregåande opplæringa opplæringslova som omhandler rettigheter og plikter forbundet med opplæring og skolegang i Norge.

## Referanser


## Se også
*Norsk utdanningshistorie
Allister Carter

**Allister «Ali» Carter** (født 25. juli 1979 i Colchester) er en engelsk profesjonell snookerspiller.

Carter lå lenge like utenfor topp seksten på verdensrankingen, men foran sesongen 2007/2008 var han rangert på en fjortendeplass. I kvartfinalen i verdensmesterskapet i 2008 gjorde han sitt første maksimum break og kom også for første gang til finalen i et VM. Denne tapte han imidlertid med 8&ndash;18 for Ronnie O'Sullivan.

Særlig på grunn av det gode resultatet i VM klatret Carter til en syvendeplass på verdensrankingen for sesongen 2008/2009. Han vant sin første i 2009 da han slo Joe Swail 9&ndash;5 i finalen i Welsh Open. Den påfølgende sesongen klatret han ytterligere til en femteplass. I starten av 2010-sesongen vant han sin andre rankingturnering da han vant finalen i Shanghai Masters 10&ndash;7 over Jamie Burnett.

## Referanser


## Eksterne lenker
*
Kro

En **kro** er et vertshus eller en liten restaurant på landet. Kroen ligger gjerne sentralt i en landsby. Kroer er mest kjent fra Danmark. I Norge hadde man skysstasjoner/ postbondegårder og gjestgiverier med omtrent samme funksjonen

Kroer er kjent siden 1400-tallet. Kongelige privilgerte kroer hadde særlige rettigheter. De kunne servere alkoholholdige drikker og innlosjere folk. De lå gjerne langs de gamle landeveiene, med en avstand som passet til at en ble trett, sulten og tørst innen man nådde neste kro, det vil si ca. en halv dagstur med hesten i luntetrav.

I Danmark finnes fortsatt mange kroer med røtter tilbake til 15- og 1600-tallet. Kroene er gjerne organisert rundt turismekonsepter som snapseruter eller kroferie, der den reisende kan dra fra kro til kro.

En *veikro* er en kro som ligger inntil en vei. Kundene er gjerne på reisefot. Veikroene pleier å servere husmannskost eller hurtigmat slik at gjestene raskt skal kunne få sin mat og kunne reise videre. Utenfor veikroen er det parkeringsplasser (også for større kjøretøyer) og informasjon om avstander eller severdigheter i området. Mange veikroer er lokalisert i tilslutning til en bensinstasjon.

## Referanser
Kro (andre betydninger)

**Kro** eller KRO''' kan referere til:

* Kro, et serveringssted
* Kro (anatomi) hos noen typer dyr, blant annet fugler
Jay Spearing

**Jay Francis Spearing** (født 25. november 1988) er en engelsk fotballspiller som spiller for Tranmere Rovers FC.

## Klubbfotball
### Liverpool
Spearing var kaptein på juniorlaget som vant FA Youth Cup, og etablerte seg i tidlig alder på reservelaget. Hans styrker i spillet er hans støttepasninger,arbeidsvilje og innsats. I tillegg til gode pasninger og et godt skudd. Spearing kan spille i flere posisjoner på banen, men det er som sentral midtbane han har blitt brukt de siste årene. Han kan uansett gjøre en god jobb som både høyreback og midtstopper, til tross for høyden. Spearing, som vant FA Youth cup både i 2007 og 2008, hadde draktnummer 26 i Liverpool inntil Charlie Adam overtok det før 2011/12. Spearing fikk da tildelt draknr 20. I tillegg har han vunnet reserveligaen i 2007/2008 sesongen.

Spearing debuterte for A-laget den 9. desember 2008, da han kom inn som innbytter i 3&ndash;1 seieren borte i Mesterligaen mot PSV Eindhoven. Han kom også inn som innbytter for Gerrard i 4&ndash;0 seieren på Anfield mot Real Madrid den 10. mars 2009. Mot slutten av april måned ble Spearing skadet og satt utenfor resten av sesongen 2008-2009. Han ble i slutten av 2009/2010 sesongen lånt ut til Leicester, og gjorde sine saker godt der, og var delaktig til at Leicester nådde play off for opprykk til Premier League.

Da Roy Hodgson tok over klubben, fikk Spearing flere sjanser i starten av sesongen, og spilte blant annet flere gode kamper i Europa League.

## Meritter
**Liverpool**
* FA Youth Cup 2005/06 & 2006/07
* Premier Reserve League North 2007/08
* Premier Reserve League Play Off Winner 2007/08

## Referanser


## Eksterne lenker
* 
*  Profil på Liverpoolfc.tv
Sør-Trøndelag Skikrets

**Sør-Trøndelag Skikrets** (stiftet 13. mars 1904) er et organisasjonsledd i Norges Skiforbund, 
og er et fellesorgan for all skiidrett i Sør-Trøndelag. 

Kretsen hadde i 2014 90 klubber med totalt 22.400 medlemmer. Kretsen har kontor i Granåsen i Trondheim.

## Historikk
Kretsen ble stiftet i 1904 med navnet *Uttrøndelagens Skiforbund*. Kretsen skiftet navn til Sør-Trøndelag Skikrets i 1919.
Trondheim Skikrets ble slått sammen med Sør-Trøndelag Skikrets i 1971.
Fosen Skikrets ble slått sammen med Sør-Trøndelag Skikrets i 1986.

## Kretsens ledere
* Ludvig Sivertsen, Byaasen Skiklub (1904–1911)
* Jon Høstad, Bynæs IF (1911–1914)
* Ludvig Sivertsen, Byaasen Skiklub (1914–1916)
* Severin Leraand, Bynæs IF (1916–1919)
* Ludvig Sivertsen, Byaasen Skiklub (1919–1920)
* Hans Bollingmo, Trønder-Lyn (1920–1923)
* Severin Leraand, Byneset IL (1923–1931)
* Thomas Borthen, Selsbakk IF (1931–1935)
* Tjalve Rian, Byåsen IL (1935–1938)
* Ludvig Holm, Selsbakk IF (1938–1948)
* John Guldberg, Ranheim IL (1948–1952)
* Anders Estenstad, Strinda IL (1952–1956)
* Johnny Hårsaker, Heimdal IF (1956–1959)
* John Guldberg, Ranheim IL (1959–1960)
* Johnny Hårsaker, Heimdal IF (1960–1964)
* Anders Klæt, Leinstrand IL (1964–1967)
* Alf Mentsen, IL Vassfjell (1967–1971)
* Herbert Helgesen, Freidig (1971–1974)
* Anders Lilleberg, Trønder-Lyn (1974–1980)
* Per Ottesen, Byåsen IL (1980–1982)
* Ola Eggen Meistad, Flå (1982–1986)
* Oddmund Svendsen, Trondhjems Skiklub (1986–1987)
* Andreas Glimstad, Jonsvatnet (1987–1989)
* Jostein Sagflaat, Nidelv (1989–1991)
* Gunnar Nypan, Leinstrand IL (1991–1998)
* Kari Hovin Kjølle, Byåsen Skiklub (1998–2002)
* Svein Ove Dyrdal, Øvrebygda IL (2002–2010)
* Siri Darell, Ranheim SK (2010–2021)
* Torbjørn Mæhlumsveen, Byåsen IL (2021–)

## Kilder
* 
* 
* Årsberetninger fra Norges Skiforbund

## Eksterne lenker
*
Tove Ramlo

**Tove Ramlo-Ystad** (født 25. mars 1959) er en kor-dirigent og musikkpedagog fra Trondheim. Som dirigent for elitekoret Cantus har hun vunnet flere korkonkurranser.

Ramlo har hele livet deltatt i kor, fra *Nardo pikekor*, via *Songlaget i BUL Nidaros* til hun i 1986 deltok i etableringen av Cantus. Hun er utdannet fra Trøndelag musikkonservatorium med sang som hovedinstrument, og har arbeidet som *fylkesmusiker* i Nord-Trøndelag. Ved siden av arbeidet med Cantus er hun i dag musikksjef i Norges Korforbund og frilans instruktør, konsulent og dommer. Hun startet *[[Trønderkor]]* i 1987 og ledet koret i 10 år. Hun dirigerer *Hauka mannskor*, men hun måtte ta en pause i 2007.

## Utmerkelser
Sammen med Cantus mottok hun i 1996 Sør-Trøndelag fylkes kulturpris. De har også fått Trondheim kommunes kulturpris for 1995, og hun mottok dirigentprisen under *Den internasjonale korfesitvalen i [[Riva del Garda]]* 1996. I 2003 ble hun av *Trondhjem By's Vel* utnevnt til «Autorisert Trondhjemmer». 

Hun ble tildelt Norges Korforbunds pris Korprisen for 2014.

I 2025 mottok hun Kongens fortjenstmedalje for sin innsats for norsk korsang.

## Referanser
Kunstnerfarger

**Kunstnerfarger** er en betegnelse som først og fremst brukes om «farger», dvs. pigmenter tilsatt løse- og bindemidler som fås kjøpt på små tuber og brukes av kunstnere og andre som lager bilder. Navnet kan også assosieres til høykvalitets akvarellmaling. Ordet *farge* brukes både om selve kuløren, pigmentet og det som finnes i blokk eller på tube.

Tubefargene deles i to grupper etter løsemiddelet: vannbaserte akrylfarger og terpentinbaserte oljefarger.

## Historisk

De første kjente kunstnerfargene var oker og svart, som ble brukt av mesolittiske kunstnere, blant annet på veggene i Altamiragrotten. På grunn av heldig valgt bindemiddel, kombinert med riktig luftfuktighet og vanligvis totalt mørke, har bildene holdt seg i over 5 000 år.

De gamle egypterne utviklet også pigmenter og bindemidler med lang holdbarhet, basert på hva som fantes av naturlig forekommende råstoffer.

Fram til renessansen var kunstnerne henvist til selv å rive eller støte sine egne pigmenter til ønsket finhetsgrad og blande dem i det malemediet som skulle brukes. Dette var en del av håndverksopplæringen. Denne funksjonen ble etterhvert overtatt av fabrikanter som utviklet stor detaljkunnskap om emnet. Ideelt skulle alle farger være like lette å smøre ut for å gi samme grad av farging. Alle pigmenter kan ikke males til samme finhet, da vil noen bli mye hvitere på grunn av kornenes endrede lysrefleksjon. Slike ting gjør at det fortsatt trengs kunnskaper om framstilling av farger.

## Kvaliteter og litt om hvorfor

Fargesterke pigmenter blir ofte blandet med nøytrale fyllstoffer for å dempe virkningen av den rene fargen. Mange drevne kunstnere foretrekker minst mulig av slike tilsetninger for selv å ha kontroll med fargene. Dermed selges farger i to kvalitets- og prisnivåer: *Atelier*-, aka *artist*- kvalitet og *student*kvalitet. Et enda billigere nivå fins også. Dette gjelder både for olje- og akrylfarger.

Malere som driver med tempera og gouache foretrekker ofte å blande sine egne farger og utvikler sine private oppskrifter.

I tidens løp er de fleste oljer og vokssorter prøvd ut som malemidler. Linolje ser ut til å holde for de fleste formål, vanligvis tynnet med litt terpentin utvunnet av trekull. Også disse må holde mål kvalitetsmessig.

* Det må bemerkes at alle kjente løsemidler til oljefarger ikke bør pustes inn over lengre tid.* Løsemiddelskader er varige og alvorlige.
Áed Oirdnide mac Neill

**Áed mac Néill** (død 819), best kjent under tilnavnet **Áed Oirdnide**, var konge av Ailech fra 788 og Uí Néill-overkonge av Irland fra 793 til sin død. Han tilhørte ætten Cenél nEógain av det nordlige Ui Neill dynastiet, og var sønn av Niall Frossach. Áed var den siste irske overkongen før vikingene for alvor gjorde seg gjeldende i Irland.

## Referanser


## Kilder
* 
* 
* 
* 
*
Eli Sørensen

**Eli Groven Sørensen** (født 2. januar 1943 i Selbu) er en skuespiller og teater-regissør.

Hun er utdannet skuespiller, og arbeidet som det ved Trøndelag Teater og i Stockholm, inntil hun i 1965 giftet seg og bosatte seg i Selbu. I Selbu har hun vært dramalærer i skolen, drevet barneteatergruppe, deltatt i etableringen av *Kalvåa friluftsteater* og regissert flere oppsetninger der siden 1983. 

Hennes fremste innsats er som regissør/instruktør og inspirator for en lang rekke teateroppsetninger både i Sør og Nord-Trøndelag; både rene amatørteateroppsetninger, og blandede oppsetninger med amatører og profesjonelle, hvorav den mest kjente er *Karolinernes hærtog i Tydal*. 

Hun mottok Sør-Trøndelag fylkes kulturpris i 1995, og har mottatt flere andre priser. Hun var den første som mottok Peter Bergs innsatspris, som hedrer personer som har gjort en fremragende innsats for revy- og teatergrupper i Norge, i 2001.

## Referanser
Kolbjørn Høiseth

**Kolbjørn Høiseth** (født 29. desember 1932, død 1999) var en norsk tenor og operasanger.

Han var født i Viggja som sønn av senere ordfører Anders Høiseth. 

Han studerte bl.a. med Heddy Gathe i Trondheim, Set Svanholm og Ragnar Hyltén Cavallius i Stockholm og debuterte på Kungliga Teatern allerede i 1958 som sjømannen i *[[Tristan og Isolde]]* og som Helenos og Hylas i *[[Trojanerne]]*, en av de mest benyttede norske tenorer der. Han har gjestet Deutsche Oper i Berlin, Covent Garden i London og operaene i Lyon, Bordeaux, Kassel, Hannover og Kiel og vært gjest med Stockholmsoperaen på Metropolitan Opera i store Wagnerpartier.

## Roller
Blant roller han spilte er: 
* Don José i Carmen, 
* Admetos i *[[Alceste]]*, 
* *[[Don Carlos]]* og *[[Otello]]*, 
* Radames i *[[Aïda]]*, 
* Canio i *[[Bajazzo]]*, 
* Sjujskij i *[[Boris Godunov (opera)|Boris Godunov]]*, 
* Leca i *[[Jenůfa]]*, 
* Florestan i *[[Fidelio]]*, 
* Erik i *[[Den flyvende hollender]]*, 
* *[[Tannhäuser]]*, 
* Agisthos i *[[Elektra (opera)|Elektra]]*, 
* Tamburmajoren i *[[Wozzeck]]*, 
* Sergej i *[[Katarina Ismailova]]*, 
* Froh og Loge i *[[Das Rheingold]]*, 
* *[[Lohengrin]]*, 
* Siegmund i *[[Valkyrien (opera)|Valkyrien]]* (Metropolitan)
## Referanser
Olympiastadion (München)

**Olympiastadion i München** er en idrettsarena i München i Tyskland. Arenaen kan brukes til både fotball, friidrett og konserter. Stadionet ble bygget for Sommer-OL i 1972 som en del av Olympiaparken i sentrum av München.

Både Olympiastadion og området rundt kjennetegnes ved et futuristisk og original arkitektur, av arkitektene Günter Behnisch og Frei Otto, med avanserte telttakskonstruksjoner av PVC. Selve stadionet ble innviet i 1972 under en fotballandskamp mellom Vest-Tyskland og Sovjetunionen, mens ilddåpen ble den 26. august 1972 da åpningsseremonien under OL ble holdt her. Av kjente arrangementer holdt på Olympiastadion kan man nevne finalen under VM i fotball 1974 og EM i fotball 1988. Den 7. juli ble hjemmenasjonen Vest-Tyskland verdensmester i fotball etter å ha vunnet finalen mot Nederland. Sistnevnte land vant for øvrig sitt første Europamesterskap i fotball etter å ha slått Sovjetunionen her. Finalen i Serievinnercupen mellom Malmö FF og Nottingham Forest ble spilt på Olympiastadion.

Olympiastadionet i München ble brukt av fotballklubbene FC Bayern München og 1860 München i perioden mellom 1972 og 2005, men klubbene valgte å bygge en ny erstatningsarena i Allianz Arena på grunn av klubbenes ønske om å få ett nytt moderne anlegg som kunne oppfylle krav om komfort (heldekkende tak) og annen infrastruktur som salgsboder og sanitærforhold. Dette var forhold verneverdige Olympiastadion ikke kunne klare, selv om det foregikk samtaler mellom klubbene og München for å videreutvikle med blant annet tak over den takløse delen av arenaen.

I 2002 ble det for øvrig arrangert EM i friidrett.

## Arrangement på stadion
* Sommer-OL 1972 
* Finale og bronsefinale i VM i fotball 1974
* Finale i Serievinnercupen 1979
* Finale i EM i fotball 1988
* Finale i Mesterligaen 1993 og 1997
* EM i friidrett 2002.

## Referanser


## Eksterne lenker
* 
* Olympiastadion München
Fiksativ

**Fiksativ** kommer av verbet *fiksere* som betyr å holde fast. Ordet brukes om kjemikalier som stopper og låser en ellers uønsket utvikling. De best kjente fiksativene er for fotografier og for tegninger hvor målet er å hindre at bildet viskes ut eller blir overfremkalt. 

I tegning er fiksativ bindemiddelet som holder grafitten, kullet eller krittet fast til papiret. Fra gammelt var det en løsning av 2 % skjellakk i alkohol og ble sprøytet på bildet ved hjelp av et blåsemunnstykke kalt fiksersprøyte. Skjellakk gulner litt, men langsomt. Tegnefiksativ fås i dag på sprayboks med en annen kjemisk sammensetning. Denne skal etter sigende gulne mindre.

Fiksativ i parfyme gjør at duftstoffene ikke fordamper for raskt.

Industrien bruker ellers fiksativer til å hindre at for eksempel lukt, smak eller utseende blir forandret eller forringet, vanligvis med andre benevnelser. Mange såkalte E-stoffer er fiksativer i forhold til mat og annet vi bruker eller omgir oss med.
Gunnar Andersen (skihopper)

**Gunnar Andersen** (1909–1988) var en norsk skihopper.

Andersen kom fra Modum, og arbeidet som tømmerfløter. Han var aktiv skiløper i Modum Skiklubb fra 1924 til 1940, og ble verdensmester i hopp under ski-VM i Oslo i 1930.

Ved siden av spesialhopp konkurrerte Andersen i kombinert, og han vant mange større kombinertrenn tidlig i 1930-årene. Han var blant favorittene til ski-VM i Oberhof i 1931, men ble holdt utenfor av en forkjølelse.

Hoppstilen til Andersen skilte seg fra de fleste konkurrentene, da han hoppet med «hendene på baklomma». Denne stilen gav poengtrekk av datidens hoppdommere, men var aerodynamisk gunstig og førte til lange hopp.

## Referanser




## Eksterne lenker
*
Teie skole

**Teie skole** er en barneskole i Færder kommune med klasser fra 1. til 7. trinn. Skolen ligger i utkanten av Teieskogen nord på Nøtterøy.
Skolen har ca. 460 elever, hvorav ca. 210 går på SFO. Det er ca. 65 ansatte på skolen. Rektor er Bente Marthinsen.

Den opprinnelige skolebygningen ble bygd i 1915. I august 2012 ble skolene Teie og Grindløkken slått sammen og flyttet inn i en ny bygning, på samme sted som Teigar ungdomsskole tidligere lå.

## Bilder

Fil:Teie skole3.jpg|Teie skoles tidligere bygning


## Referanser


## Eksterne lenker
*
Conchobar mac Donnchada

**Conchobar mac Donnchada** var konge av Mide fra 803 og overkonge av Irland fra 819 til sin død i 833. Han tilhørte klanen Clann Cholmáin av det sørlige Ui Neill dynastiet, og var sønn av Donnchad Midi mac Domnaill (overkonge av Irland fra 766 til 797). Han var gift med *Land*, datteren av hans forgjenger som overkonge Áed Oirdnide mac Neill. Vi kjenner navnet på fire av hans sønner: *Atrí*, som ble kleriker i klosteret Armagh, *Diarmait*, *Cathal*, *Eochócan* og *Cináed*. Ingen av sønnene etterfulgte ham, verken som konge av Mide eller overkonge, men om Diarmait nevnes at han ble drept i 841 av Máel Sechnaill mac Maíl Ruanaid da han forsøkte å tilrive seg makten i Mide.

Første gang Conchobar nevnes i annalene er i 802. Etter at Muiredach mac Domnaill, konge av Mide, dør dette året gjør overkongen Áed et hærtog til Mide. Han deler Mide mellom Conchobar og hans bror *Ailill*. Dette var sannsynligvis et «splitt og hersk» grep fra Áeds side, med det formål at brødrene skulle rivalisere seg i mellom i stedet for å utfordre ham. Rivalisering ble det, men den ble kortvarig. Allerede i 803 står et slag mellom brødrene, og Ailill blir drept. Conchobar er fra nå av ubestridt leder for Clann Cholmaín.

Fem år etter utfordrer Conchobar Áeds overherredømme, og allierer seg med kongen av Connachta (Connacht). Han vinner et større slag, men får ikke selv overherredømme før Áeds død i 819.

Som overkonge ble Conchobar selv utfordret, og flere annaler omtaler ham som *rí Érenn co fressabra* – *overkonge med motstand*. Blant hans argeste utfordrere var *Murchad mac Máele Dúin*,som var en slektning av Áed, og Fedelmid mac Crimthainn, konge av Mumu (Munster).

Conchobar døde i 833, og ble gravlagt ved klosteret Clonard ved Clonard i grevskapet Meath.

## Referanser
Steve Hogarth

**Steve Hogarth**, i blant kalt bare **H**, (født 14. mai 1959) er en britisk sanger og musiker. Han er sanger i rockebandet Marillion, der han overtok i 1989, etter at tidligere sanger Fish forlot gruppa høsten 1988. Hogarth er også en habil keyboardist, og spiller også litt gitar ved behov.

Hogarth ble født i Kendal i Nord-England, og flyttet to år gammel sammen med familien til Doncaster, der han vokste opp. Rundt 1980 flyttet han til London, og fikk snart jobb som keyboardist (senere også delvis vokalist) i bandet Motion Pictures. Gruppa skiftet i 1981 navn til The Europeans. Fram til 1984 ga gruppa ut to studioalbum og ett konsertalbum, uten at de gjorde noen stor suksess.

I 1985 forlot Hogarth og gitarist Colin Woore The Europeans og dannet duoen How We Live. Duoen ga ut et album i 1987 – *[[Dry Land]]*. Heller ikke det albumet ble noen salgssuksess, og Hogarth begynte å vurdere framtida som sanger og musiker.

Høsten 1988 forlot sanger Fish gruppa Marillion, og gruppa så seg om etter en ny sanger. Steve Hogarth sendte gruppa en kassett, og etter et møte med gruppa ble han tilbudt jobben som deres nye sanger. Etter litt betenkningstid takket han ja til tilbudet, og ble offisielt medlem i Marillion 2. februar 1989.

Som vokalist i Marillion skriver Hogarth de fleste av gruppas tekster, fram til 1999 tidvis med hjelp og bidrag fra forfatteren John Helmer. Ved behov bidrar Hogarth også litt på keyboards og gitar, i tillegg til gruppas faste keyboardist og gitarist. Sin største salgssuksess så langt fikk han i 2004, da Marillion-singelen *You're Gone* nådde 7.-plass på den britiske singellista.

I 1997 ga Steve Hogarth ut sitt første soloalbum – *[[Ice Cream Genious]]*. Senere har han også gitt ut et konsertalbum. En solokonsert ble filmet i 2006 og gitt ut på DVD i 2007.

## Diskografi
### The Europeans
* *Vocabulary* (1982)
* *Live* (1984)
* *Recurring Dreams* (1984)

### How We Live
* *Dry Land* (1987)

### Marillion (studioalbum)

* *[[Seasons End]]* (1989)
* *[[Holidays in Eden]]* (1991)
* *[[Brave (Marillion-album)|Brave]]* (1994)
* *[[Afraid of Sunlight]]* (1995)
* *[[This Strange Engine]]* (1997)
* *[[Radiation]]* (1998)
* *[[marillion.com]]* (1999)
* *[[Anoraknophobia]]* (2001)
* *[[Marbles]]* (2004)
* *[[Somewhere Else]]* (2007)
* *[[Happiness is the Road]]* (2008)

### Soloalbum
* *Ice Cream Genious* (1997)
* *Live Spirit: Live Body* (2002)
* *h Natural* (DVD) (2007)

Steve Hogarth har også medvirket på flere andre album som keyboardist, vokalist og bakgrunnsvokalist.

## Referanser


## Eksterne lenker
* 
* 
* 
* Steve Hogarth på Marillions nettside
Østsemittiske språk

**Østsemittiske språk** er en av de tre store undergruppene av semittiske språk. Den andre gruppa kalles vestsemittiske språk. Den østsemittiske gruppa består av tre språk, akkadisk og eblaittisk, som begge ble snakka i Mesopotamia, i tillegg muligens også kisjitisk. Språka ble skrevet med kileskrift. De ble påvirket av det ikke-semittiske sumeriske språk. Alle tre språkene lenge vært dødd ut.

Østsemittiske språk skiller seg fra andre semittiske språk, som tradisjonelt kalles vestsemittiske, på en rekke måter. Historisk antas det at den språklige situasjonen oppsto etter hvert som de som snakket østsemittiske språk vandret lenger øst og slo seg ned i Mesopotamia i løpet av 2000-tallet f.Kr., som bevitnet av akkadiske tekster fra denne perioden. Ved tidlig på 1000-tallet f.Kr. hadde østsemittiske språk, særskilt akkadisk, kommet til å dominere regionen.

Ordrekkefølgen i østsemittisk kan også ha blitt påvirket av sumerisk ved å være subjekt–objekt–verb, snarere enn det vestsemittiske verb–subjekt–objekt.

## Referanser
Jurt

**Jurt** eller **jurte** er en betegnelsen på et telt av filt som tradisjonelt har blitt brukt av nomader i Sibir og i Sentral-Asia. Begrepet jurt brukes i enkelte sammenhenger også om bosted eller oppholdssted generelt.

Blant folkene som benytter jurter kan nevne tungusere og jakuter, og jurter forekommer også på Kamtsjatka, i Mongolia og i Turkestan. En jurt er som regel kjegleformet, reist opp av smale bjelker, utenpå stundom belagt med leire og gresstorv. På et frittstående arnested i midten av jurten vedlikeholdes en ild. Rundt veggene løper benker som også tjener som soveplasser. Ovenfor dem henges husgeråd og våpen.

Ordet *jurt* er kommet til norsk via russisk (юрта), men er opprinnelig et turkospråklig ord for bosted. På kasakisk heter jurt *kiyiz üy* (киіз үй; bokstavelig «filthjem») og på mongolsk *ger* (гэр). Afghaner og pakistaner kaller dem *kherga*, *jirga* eller *ooee*. På kirgisisk heter jurten *bojzoj*, bokstavelig «grått hus», på grunn av filttøyets farge.

## Historie
Jurter har vært en særegent trekke ved livet i Sentral-Asia i minst 3000 år. De første skriftlige beskrivelser av en jurt som bosted ble nedtegnet av historikeren Herodotos, som var virksom i antikkens Hellas mellom 484 og 424 f.Kr. Han beskrev jurtlignende telt som boligene til skyterne, et hestridende nomadisk folk nord for Svartehavet og i den sentralasiatiske region fra rundt 600 f.Kr. og til utpå 300-tallet e.Kr.

## Referanser


## Se også
* Lavvo, tradisjonelt samisk telt 
* Tipi, tradisjonelt, konisk telt hos sletteindianerne i Nord-Amerika
* Wigwam (wickiup), kuppelformet hytte hos indianere i Nord-Amerika
* Hogan, tradisjonell jordhytte hos navahoer
* Tsjum, tradisjonelt, konisk telt hos nenetsere i nordvestlige Russland
* Jaranga, tradisjonelt telt hos visse nomadiske grupper i Sibir og nordlige Russland

## Eksterne lenker
* 
* Yurt Info - en visuell guide til å leve med jurt
* Yurt Info - en omfattende ressurs for jurter og lignende strukturer
* What is Mongolia Ger? (Mongolia Yurt)
.44 Special

**.44 Special** er en patron for revolver utviklet av Smith & Wesson i 1905. Patronen kom først på markedet i 1908, da den nye revolvermodellen «Hand Ejector», også kalt «Triple Lock» ble lansert. Den ble opprinnelig ladet med svartkrutt, men kom snart med røksvakt krutt. .44 Special ble videreutviklet til .44 Magnum i 1956, og dermed havnet .44 Special i skyggen. Den kan brukes i alle våpen kamret for .44 Magnum, og er dermed en anvendelig patron når man ikke trenger ytelsen som .44 Magnum gir, og samtidig vil ha en behageligere rekyl.

## Se også
* Liste over patrontyper

## Referanser
Bjørn Paulson

**Bjørn Andreas Paulson** (født 21. juni 1923 i Bergen, død 14. januar 2008 i Skien) var en norsk høydehopper. Han representerte  IL Skjalg. Under Sommer-OL i London i 1948 vant han sølv i finalen med et hopp på 1,95 meter bak John Winter som vant med 1,98. Han ble den eneste nordmann som tok medalje innen friidrett i dette OL.  Han satte personlig rekord på 1,96 meter under NM i Trondheim i august 1948, da han vant sitt eneste norgesmesterskap.

Bjørn Paulson tok examen artium ved Kongsgård skole i Stavanger i 1943.

## OL-medaljer
* 1948  London -  sølv i friidrett, høydehopp

## Referanser


## Eksterne lenker
*
Palermo Anno Uno

**Palermo Anno Uno** (*Palermo År En*) er en italiensk anti-mafia organisasjon som er basert i Palermo på Sicilia.  Den er en paraplyorganisasjon for forskjellige private organisasjoner som arbeider mot organisert kriminalitet.  Palermo Anno Uno ble grunnlagt etter de massive demonstrasjonene som fulgte etter mordet på Giovanni Falcone i mai 1992.

Palermo Anno Uno ble tildelt Raftoprisen for 1996.
Substrat (lingvistikk)

Et **substrat** betegner i lingvistikken både det språket som opprinnelig blir talt i et område når et annet språk kommer og fortrenger det gamle, og rester av det gamle språket i det nye. Et beslektet fenomen er *superstrat*, som betegner et nytt språk som trenger inn i et område, men etterhvert dør ut, og sporene etter det inntrengende språket i det opprinnelige.

## Eksempel på substratspråk
Et eksempel på substrat er det iberiske språket som ble talt på Den iberiske halvøy da Romerriket invaderte halvøya og latin ble offisielt språk. I de fleste europeisk land som hørte under Romerriket, taler man i dag romanske språk, som nedstammer fra latin. I italiensk heter «hund» *cane* og i fransk *chien*. Begge ordene kommer fra latin *canis*. Spansk er også et romansk språk, men det spanske ordet for hund, *perro*, er helt ubeslektet og kommer fra iberisk.

Et annet eksempel er samisk substrat i norsk og andre nordgermanske språk. Lange suffikser, trykkaksenten og tap av nesten alle prefikser, skiller nordgermansk fra de andre germanske språkene og minner om samisk og østersjøfinsk.

Et tredje eksempel er de omtrent 550 ordstammene i samisk som har ukjent opprinnelse. De stammer antagelig fra et ellers ukjent paleolitisk-europeisk språk som ble talt før samene imigrerte til Skandinavia. Samisk  tilhører den finsk-ugriske språkgruppen. Mange av disse ordene betegner naturfenomener som er vanlige i samiske områder, men uvanlige eller manglende i skogområdene der de finsk-ugriske språkene oppstod. Fuglenavn er gode eksempler: *állat* «snøspurv», *biehkan* «fjellvåk», *bovttáš* «lunde», *bupmálas* «havhest», *giron* «fjellrype» og *guovssat* «lavskrike».

## Referanser